CELEX: C2007/235/43
Language: lv
Date: 2007-10-06 00:00:00
Title: Lieta T-304/07: Prasība, kas celta 2007. gada 10. augustā — Calzaturificio Frau /ITSB — Camper

6.10.2007   
            
            
               LV
            
            
               Eiropas Savienības Oficiālais Vēstnesis
            
            
               C 235/23
            
         Prasība, kas celta 2007. gada 10. augustā — Calzaturificio Frau/ITSB — Camper
   
   (Lieta T-304/07)
   (2007/C 235/43)
   Valoda, kādā sagatavots prasības pieteikums — itāļu
   Lietas dalībnieki
   
      Prasītāja: Calzaturificio Frau S.p.A., San Giovanni Ilarione VR (Itālija) (pārstāvis — A. Rizzoli, Avvocato)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Camper S.L.
   
   Prasītājas prasījumi:
   
               —
            
            
               atzīt šo prasību un tai pievienotos pielikumus par pieņemamiem;
            
         
               —
            
            
               atcelt Apelāciju padomes lēmumu (1., 2. un 3. rezolutīvās daļas punkts) tiktāl, ciktāl ar to tiek atcelts apstrīdētais lēmums un noraidīts [preču zīmes] reģistrācijas pieteikums attiecībā uz visām apstrīdētajām precēm un piespriež reģistrācijas pieteicējai atlīdzināt iebildumu iesniedzējai iebildumu un apelācijas procedūrā radušos izdevumus;
            
         
               —
            
            
               piespriest ITSB atlīdzināt tiesāšanās izdevumus.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzējs: prasītāja
   
      Attiecīgā Kopienas preču zīme: grafiska preču zīme, kuru veido uz labo pusi slīpināts melns loks (reģistrācijas pieteikums Nr. 3 388 097), attiecībā uz 18. un 25. klasē ietilpstošajām precēm
   
      Iebildumu procesā pretstatītās preču zīmes vai apzīmējuma īpašnieks: Camper S.L.
   
   
      Pretstatītā preču zīme vai apzīmējums: Spānijas valsts trīsdimensiju preču zīme, kurā ir attēlota kurpes forma, attiecībā uz 25. klasē ietilpstošajām precēm, virkne Anglijas valsts grafiskas preču zīmes, kurās ir attēlots dažādos formātos slīpināts loks, attiecībā uz 25. klasē ietilpstošajām precēm, kā arī divas Kopienas grafiskas preču zīmes, kurās arī ir attēlota loka forma, attiecībā uz 18. klasē ietilpstošajām precēm
   
      Iebildumu nodaļas lēmums: iebildumus daļēji noraidīt
   
      Apelāciju padomes lēmums: atcelt apstrīdēto lēmumu un reģistrācijas pieteikumu noraidīt
   
      Izvirzītie pamati: Regulas (EK) Nr. 40/94 par Kopienas preču zīmi 8. panta 1. punkta b) apakšpunkta un šīs regulas 73. panta pārkāpums